George Orwell

**Eric Arthur Blair**, nado en Motihari (India) o 25 de xuño de 1903 e finado en Londres o 21 de xaneiro de 1950, foi un escritor inglés, máis coñecido co pseudónimo de **George Orwell**. É recoñecido como un dos mellores ensaístas do século XX, se ben cobra especial relevancia no campo da ficción narrativa como autor de dúas novelas fundamentais da literatura contemporánea: *A revolta dos animais* e *1984*.

## Traxectoria 
Estudou no Eton College de Inglaterra grazas a unha bolsa de estudos. En decembro de 1921 ingresa nunha academia de Southwold en Suffolk para prerapar o seu ingreso na policía. Prestou os seus servizos na Policía Imperial India destinado en Birmania, de 1922 a 1927, data en que volveu a Inglaterra.

Enfermo e loitando por abrirse camiño como escritor, viviu varios anos na pobreza, primeiro en París e máis tarde en Londres. Como resultado desta experiencia escribiu o seu primeiro libro *Down and Out in Paris and London* (1933), onde relata as sórdidas condicións de vida das xentes sen fogar. *Burmese Days* (1934), un feroz ataque contra o imperialismo, é tamén en gran medida unha obra autobiográfica. A súa seguinte novela, ''A Clergyman's Daughter* (1935), conta a historia dunha solteirona infeliz que atopa de xeito efémero a súa liberación vivindo entre os labregos.

En 1937, durante a Guerra civil española, Orwell loitou na fronte de Aragón coa 29ª División, formada pola milicia do POUM trotskista. Durante a ofensiva de Huesca recibiu un balazo na gorxa, o que o obrigou a retirarse da guerra. Despois pasa seis meses en Marrocos para recuperarse da ferida. O autor describe a súa experiencia bélica en *Homage to Catalonia* (1938), un dos relatos máis conmovedores escritos sobre esta guerra e no que se fai responsable ó Partido Comunista de España (PCE) e á Unión Soviética da destrución do anarquismo español que supuxo o triunfo das tropas de Franco. *The Road to Wigan Pier* (1937), escrita nesta mesma época, é unha crónica desgarradora sobre a vida dos mineiros sen traballo no norte de Inglaterra.

A súa condena da sociedade totalitaria queda brillantemente plasmada nunha enxeñosa fábula de carácter alegórico, *Rebelión na granxa* (1945), baseada na traizón de Stalin á Revolución Rusa, así como na novela satírica *1984* (1948). Esta última ofrece unha descrición estarrecedora da vida baixo a vixilancia constante do "Grande Irmán".
Cabe citar entre outros escritos, a novela *Keep the Aspidistra Flying* (1936) e *Shooting an Elephant* (editado en 1950 xunto con outros ensaios), ambas consideradas modelos da prosa descritiva, e unha recompilación de ensaios editada en 1953, como un recordo dos seus difíciles anos de estudante. En 1968 publicáronse en catro volumes os seus *Ensaios Completos: Periodismo e Cartas*.
Orwell morreu de tuberculose en xaneiro de 1950.

## Bibliografía 
Unicamente *Animal Farm* está traducido ó galego por Antón López Dobao. Foi publicada por Edicións Positivas en 1992 como *A revolta dos animais. Unha historia fantástica*.

### Libros 
* *Down and Out in Paris and London* (*Sen un can en París e Londres*, 1933) texto en inglés
* *Burmese Days* (*Días en Birmania*, 1934) texto en inglés
* *A Clergyman's Daughter* (*A filla do reverendo*, 1935) texto en inglés
* *Keep the Aspidistra Flying* (*Que voe a Aspidistra*, 1936) texto en inglés
* *The Road to Wigan Pier* (*O camiño a Wigan Pier*, 1937) texto en inglés
* *Homage to Catalonia* (*Homenaxe a Cataluña* 1938) texto en inglés
* *Coming Up for Air* (*Collendo aire*, 1939) texto en inglés
* *Animal Farm* (*A revolta dos animais. Unha historia fantástica*, 1945) texto en inglés
* *Nineteen Eighty-Four* (*1984*, 1949) texto en inglés

### Ensaios 
* *A Nice Cup of Tea* (1946) texto en inglés
* *A Hanging* (1931) texto en inglés
* *Shooting an Elephant* (*Disparando ó elefante*, 1936) texto en inglés
* *Charles Dickens* (1939) texto en inglés
* *Boys' Weeklies* (1940) texto en inglés
* *Inside the Whale* (*Dentro da balea*, 1940) texto en inglés
* *The Lion and The Unicorn: Socialism and the English Genius* (1941) texto en inglés
* *Wells, Hitler and the World State* (1941) texto en inglés
* *The Art of Donald McGill* (1941) texto en inglés
* *Looking Back on the Spanish War* (1943) texto en inglés
* *W. B. Yeats* (1943) texto en inglés
* *Benefit of Clergy: Some notes on Salvador Dali* (1944) texto en inglés
* *Arthur Koestler* (1944) texto en inglés
* *Notes on Nationalism* (1945) texto en inglés
* *How the Poor Die* (1946) texto en inglés
* *Politics vs. Literature: An Examination of Gulliver's Travels* (1946) texto en inglés
* *Politics and the English Language* (1946) texto en inglés
* *Second Thoughts on James Burnham* (1946) texto en inglés
* *Decline of the English Murder* (1946) texto en inglés
* *Some Thoughts on the Common Toad* (1946) texto en inglés
* *A Good Word for the Vicar of Bray* (1946) texto en inglés
* *In Defence of P. G. Wodehouse* (1946) texto en inglés
* *Why I Write* (1946) texto en inglés
* *The Prevention of Literature* (1946) texto en inglés
* *Such, Such Were the Joys* (1946) texto en inglés
* *Lear, Tolstoy and the Fool* (1947) texto en inglés
* *Reflections on Gandhi* (1949) texto en inglés
* *Bookshop Memories* (1936) texto en inglés
* *The Moon Under Water'' (1946)

### Poemas 
* "Romance" (1925) texto en inglés
* "A Little Poem" (1936) texto en inglés

## Véxase tamén 
### Ligazóns externas 
* The Chestnut Tree Cafe - George Orwell preguntas
* Obras completas de George Orwell
* "Why I Write"
* Ligazóns de George Orwell
* Filmes baseados nas novelas de Orwell  na Internet Movie Database
* Dicionario "Newspeak"
* Students for an Orwellian Society